MAASEUDUN TYÖNANTAJALIITTO MTA

Työ- ja elinkeinoministeriö

Asia: TEM/1821/03.01.02/2017, TEM053:00/2017

**Lausunto luonnoksesta valtioneuvoston asetukseksi kausityölain soveltamisesta**

Lausuntonamme esitämme työ- ja elinkeinoministeriölle kunnioittavasti seuraavaa.

Asetusluonnoksessa esitetyt toimialaluokituksen mukaiset toimialat vastaavat mielestämme kausityölain perusteluissa mainittuja aloja, joihin sisältyy kausiluontoista toimintaa. Lain perusteluissa todetaan tältä osin seuraavaa: ”Kausityödirektiivin soveltamisalaa koskevien tulkintalinjausten perusteella sen tulisi Suomessa kattaa ainakin maatalous, puutarha-ala, turkistuotanto, kasvien istuttamista sisältävä viher- ja ympäristörakentaminen sekä metsätalous niiltä osin kun työvoimantarve johtuu vuodenaikojen vaihtelusta.”

Katsomme, että asetus voidaan säätää luonnoksen mukaisesti toimialaluokitukseen TOL 2008 perustuen. Voimme lisäksi todeta, että asetuksen määrittelemille toimialoille on olemassa yleissitovat työehtosopimukset, joita kausityöntekijöihin sovelletaan.

Helsingissä 13.10.2017

MAASEUDUN TYÖNANTAJALIITTO MTA